### Beslutningstema

I denne sag skal Sundhedsudvalget godkende Pleje og Omsorgs kvalitetstandard for servicelovsydelser 2026.

### Sagsfremstilling

I Økonomiaftalen 2025 for kommunerne og i den nye ældrelov, som trådte i kraft 1. juli 2025, fjernes proceskravet om at udarbejde kvalitetsstandarder, som kommunalbestyrelserne mindst én gang årligt skulle udarbejde for forebyggende hjemmebesøg, personlig og praktisk hjælp m.v., rehabiliteringsforløb samt kommunal genoptræning og vedligeholdende træning. Ved implementeringen af den nye ældrelov er der i overgangsperioden forsat borgere, der tildeles støtte efter kvalitetsstandarderne på servicelovsydelser. 10 % af borgerne i Pleje og Omsorg er for nuværende visiteret efter Ældreloven og forløbspakker, men på sigt vil alle borgere overgå til forløbspakkerne.

Der er udarbejdet en kvalitetsstandard/beskrivelse for forløbspakkerne, som fremgår på [adresse] hjemmeside. Der er ikke lovkrav om kvalitetsstandarder for den hjælp, der udmøntes via [adresse], men derimod om en overordnet beskrivelse. Indholdet i forløbene tilpasses individuelt og beskrivelsen er derfor ikke udtømmende eller specifik.

For de borgere, der ikke tildeles støtte efter Ældreloven endnu er kvalitetsstandarderne forsat gældende og skal derfor godkendes årligt. Der er ikke foretaget indholdsmæssige ændringer i kvalitetsstandarderne fra 2025.

**Vicekommunaldirektøren indstiller, 3. november 2025, pkt. 4:**

at Sundhedsudvalget godkender kvalitetsstandarden for 2026, og

at sagen sendes til høring i 60+ Seniorrådet og Handicaprådet, og

at Sundhedsudvalget behandler høringssvarene, og

at indstillingen videresendes til Økonomiudvalget og Kommunalbestyrelsen.

**Beslutning fra Sundhedsudvalget, den 3. november 2025, pkt. 4:**

Kvalitetsstandarden sendes til høring i 60+ Seniorrådet og Handicaprådet.

**Beslutning fra 60+ Seniorrådet, den 11. november 2025 pkt. 4:**

60+ Seniorrådet tager kvalitetsstandarderne for servicelovsydelser for 2026 til efterretning.

Sonja Mathiesen deltog ikke i møde og derfor ikke i behandlingen af punktet.
Aage Schultz deltog ikke i behandlingen af punktet.

**Beslutning fra Handicaprådet, den 25. november 2025 pkt. 6:**

Handicaprådet kunne ønske sig en pixiudgave af kvalitetsstandarderne således at borgeren har mulighed for at få begge dele.

Minna Jespersen, Martin Kjær, Bjarne Mogensen og Ida Olsen deltog ikke i mødet.

Magnus Iversen deltog som stedfortræder.

### Indstilling Vicekommunaldirektøren indstiller,

at Sundhedsudvalget godkender kvalitetsstandarden for 2026, og

at indstillingen videresendes til Økonomiudvalget og Kommunalbestyrelsen.

**Beslutning fra Sundhedsudvalget den 1. december 2025, pkt. 7:**

Indstillingen anbefales.

Iben Olesen deltog ikke i behandling af punktet.

**Beslutning Økonomiudvalget den 11. december 2025, pkt. 21:**

Indstillingen anbefales.

### Beslutning

Indstillingen godkendt.

Sonja Johnsen (T) deltog ikke i mødet.